b'\n_START_ARTICLE_\nPogradec\n_START_SECTION_\nEtymologi\n_START_PARAGRAPH_\nByens navn kommer trolig fra det makedonske ordet pod grad som betyr stedet nedenfor slottet. Dette henspiller p\xc3\xa5 den illyriske festningen i fjellet som dominerer bybildet.\n_START_SECTION_\nKultur og tradisjon\n_START_PARAGRAPH_\nLangs strendene til Ohridsj\xc3\xb8en finnes det mange eldre hus med turistrom, nye leiligheter til leie, samt moderne hoteller. Ettersom Pogradec er en albansk by med tradisjonell muslimsk majoritet i tillegg til en hel del kristne, finnes b\xc3\xa5de mosk\xc3\xa9er og albansk-ortodokse kirker i byen._NEWLINE_De kunstneriske tradisjonene i Pogradec har frembragt mange kjente malere, treskj\xc3\xa6rere, forfattere og poeter, blant annet Lasgush Poradeci, en av grunnstenene i moderne albansk diktning. Kunsth\xc3\xa5ndverk kan ses i arkitektoniske detaljer rundt omkring i byen._NEWLINE_I Ohridsj\xc3\xb8en finnes den lokale fisken koran som bare finnes i to sj\xc3\xb8er i verden. Fisken er popul\xc3\xa6r for sin gode smak og kj\xc3\xb8ttet er r\xc3\xb8dt p\xc3\xa5 vinteren og hvitt p\xc3\xa5 sommeren. Pogradec er et godt utgangspunkt for fiske i den rikholdige innsj\xc3\xb8en.\n_START_SECTION_\nArkeologi, natur og historie\n_START_PARAGRAPH_\nByen har en gammel historie og det finnes mange dokumenterte kulturelle, geologiske og naturlige plasser. P\xc3\xa5 den siste halvdelen av 1990-tallet gjorde Albanias politikk at landet ble isolert fra omverden i langt st\xc3\xb8rre grad enn de \xc3\xb8vrige landene p\xc3\xa5 Balkan. Omr\xc3\xa5det omkring Pogradec er derfor fullt av historisk viktig kultur._NEWLINE_Arkeologiske utgravninger p\xc3\xa5 h\xc3\xb8ydene over byen har avsl\xc3\xb8rt bosetning s\xc3\xa5 langt tilbake som fra 500-tallet f.Kr. Dette tilh\xc3\xb8rer Desaret- og muligens Enkelana-stammene. Under de p\xc3\xa5f\xc3\xb8lgende \xc3\xa5rhundrene flyttet innbyggerne seg ned til foten av h\xc3\xb8yden og etablerte byen Pogradec ved strandkanten av Ohridsj\xc3\xb8en._NEWLINE_Arkeologiske unders\xc3\xb8kelser har bekreftet at omr\xc3\xa5det har v\xc3\xa6rt bebodd siden den neolittiske tiden 6 000 f.Kr., med et befolkningstall og bosetning som \xc3\xb8kte under kobber-, bronse- og jernalderen. 24 naturmonument og 36 kulturelle minnesmerker har blitt offisielt dokumentert og under beskyttelse av UNESCOs verdensarv.\n_START_SECTION_\nSelca\n_START_PARAGRAPH_\nFem gamle krypter og monumenter som er datert til tiden 400 f.Kr. finnes i Selca, plassen for den gamle bosettingen Pelion, der den illyriske kongen bodde. Andre gjenstander funnet p\xc3\xa5 plassen er datert fra bronsealderen frem til 500-gallet e.Kr. Dette inkludere ioniske skatter, bronse- og kjeramikkobjekter, v\xc3\xa5pen og gullartikler.\n_START_SECTION_\nGolic-broen\n_START_PARAGRAPH_\nGolic-broen g\xc3\xa5r over Shkumbinielva og stammer fra 1600-tallet. Denne gamle stenkonstruksjonen ligger ved den antikke Egnatia-veien n\xc3\xa6r Golic, en by midt i Mokra-omr\xc3\xa5det. Langs veien til Golic er det fin utsikt over fosser og bergmassiv fra dype daler.'